Poliţiştii din Moreni au fost sesizaţi, luni seara, că o femeie de 37 de ani, personal medical în cadrul Serviciului Judeţean de Ambulanţă Dâmboviţa, a fost lovită în timpul unei intervenţii.

Ambulanţa fusese solicitată de trecători care au observat că un bărbat zace inconştient pe un trotuar din Moreni. Între timp, bărbatul şi-a revenit şi a lovit asistenta cu piciorul în cap.

Bărbatul de 49 de ani, beat, a lovit asistenta în timp ce aceasta îi acorda îngrijiri medicale, potrivit Poliţiei Dâmboviţa.

Asistenta a fost transportată la spitalul din Târgovişte şi a rămas internată, iar bărbatul este cercetat pentru lovire sau alte violenţe.

De asemenea, a fost sesizat şi Inspectoratul Teritorial de Muncă Dâmboviţa.